khistorydata/jeongjo-sjw-relations huggingface dataset:
정조 19년
李益運以戶曹言啓曰本曹郞廳及所屬各司官員今乙卯秋冬等褒貶依前例磨鍊以入而軍資監司宰監因都提調提調有故不得磨勘去春夏等褒貶時軍資監司宰監因都提調提調有故限內不得磨勘矣今則其時官員已有遷轉難以考績依近例蕩滌何如傳曰允
정조 19년
李益運以戶曹言啓曰今乙卯秋冬等所屬各司褒貶啓本中平市署直長朴正圭與判書臣李時秀爲內外從兄弟相避故參判臣曺允亨參議臣洪樂恒同爲磨勘以入之意敢啓傳曰知道
정조 19년
申耆以宣惠廳都提調意啓曰本廳郞廳等今秋冬等褒貶當爲等第而臣等俱有故限內不得磨勘之意敢啓傳曰知道
정조 19년
李益運以忠勳府言啓曰今乙卯年秋冬等褒貶當爲磨鍊而堂上不備限內不得爲之之意敢啓傳曰知道
정조 19년
李益運以禮曹言啓曰各陵殿園墓本曹郞廳四學童蒙敎官通禮院典牲署東西氷庫禮賓寺典醫監惠民署圖畫署官員等今乙卯年秋冬等褒貶等第以入而宗廟署社稷署景慕宮弘文館藝文館春秋館承文院成均館內醫院觀象監奉常寺司譯院掌樂院東西活人署東南關王廟官員等褒貶各其司領事都提調提調及堂上有故不得一時磨勘之意敢啓傳曰知道
정조 19년
李益運以禮曹言啓曰今此本曹秋冬等褒貶時景慕宮令趙命喆謂有身病掌樂院主簿李英裕以未肅拜俱不參謁事體未安以本宮本院褒貶之不爲雖不得等第不可置之令吏曹中考施行何如傳曰允未肅拜者勿論可也
정조 19년
李益運以禮曹言啓曰今此所屬各司官員等褒貶時昌陵參奉具悌元與判書臣具允明有應避之嫌不得同爲磨勘別啓本以入之意敢啓傳曰知道
정조 19년
申耆以一所巡廳言啓曰去夜初更三點量犯夜人出身尹東臣執捉依例移送兵曹之意敢啓傳曰知道
정조 19년
申耆以二所巡廳言啓曰去夜二更二點量犯夜人出身金應瑞趙文祜執捉而係是出身移送兵曹司譯院生徒李雄麟執捉移送秋曹之意敢啓傳曰知道
정조 19년
申耆以兵曹言啓曰去夜一所巡廳犯夜被捉出身尹東臣依更數嚴棍十度二所巡廳犯夜被捉出身金應瑞趙文祜等依更數各嚴棍二十度之意敢啓傳曰知道
정조 19년
李益運以兵曹言啓曰本曹今乙卯年秋冬等褒貶等第磨鍊以入而曹所屬軍器寺司僕寺訓鍊院官員等矣褒貶因各其提調及堂上有故不得一體磨勘之意敢啓傳曰知道
정조 19년
申耆以中樞府言啓曰本府郞廳及醫員錄事等今乙卯年秋冬等褒貶當爲等第而領中樞府事臣金憙在外故限內不得磨勘之意敢啓傳曰知道
정조 19년
申耆以壯勇營都提調意啓曰本營從事官及諸將官今乙卯秋冬等褒貶當爲等第而臣樂性以身病限內不得磨勘之意敢啓傳曰知道
정조 19년
申耆以壯勇營言啓曰本營諸將校各哨色頭目軍及統首等今乙卯秋冬等勤慢磨勘以入之意敢啓傳曰知道
정조 19년
申耆以訓鍊都監都提調意啓曰本局從事官禁松參軍諸將官今秋冬等褒貶當爲等第而都提調臣蔡濟恭以身病限內不得磨勘之意敢啓傳曰知道
정조 19년
申耆以禁衛營都提調意啓曰本營從事官及諸將官今乙卯秋冬等褒貶當爲等第而臣樂性有身病限內不得磨勘之意敢啓傳曰知道
정조 19년
申耆以御營廳言啓曰本廳從事官及諸將官今乙卯年秋冬等褒貶當爲等第而都提調臣兪彦鎬有身病限內不得磨勘之意敢啓傳曰知道
정조 19년
申耆以濬川司都提調意啓曰本司都廳及郞廳今乙卯年秋冬等褒貶當爲等第而臣等俱有故限內不得磨勘之意敢啓傳曰知道
정조 19년
李益運以弘文館提學意啓曰今秋冬等本館褒貶當爲等第磨勘而以領館事洪樂性身病限內不得爲之之意敢啓傳曰知道
정조 19년
李肇源以兵曹言啓曰本曹今乙卯年秋冬等褒貶啓本中刀擦二處之意敢啓傳曰知道
정조 19년
李肇源以刑曹言啓曰因二所巡廳啓辭去夜二更二點量犯夜人司譯院生徒李雄麟移送秋曹事命下矣依更數李雄麟決笞五十度放送之意敢啓傳曰知道
정조 19년
李益運以工曹言啓曰本曹郞廳今乙卯年秋冬等褒貶及屬司繕工監掌苑署造紙署瓦署典涓司官員今乙卯年秋冬等褒貶合六度磨勘以入而屬司尙衣院今秋冬等褒貶因該院提調有故限內不得磨勘而該院春夏等褒貶亦因提調有故不得磨勘其時官員多有遷轉者依近例蕩滌之意敢啓傳曰知道
정조 19년
李益運以吏曹言啓曰幽谷察訪李彙以三十朔窠兩次居中孝陵參奉金一鍊以十五朔窠兩次居中竝依例罷黜何如傳曰李彙事依施金一鍊不爲上來委折査問草記可也
정조 19년
申耆以兵曹言啓曰拆見諸道褒貶啓本則南兵使李格啓本中羅暖萬戶金得範病何支離政務多妨爲目全羅左水使李運昌啓本中會寧浦萬戶金碩根飭松或疎爲目則宜置下考而置諸中考統制使李得濟啓本中彌助項僉使朴文郁振刷且勉爲目栗浦權管金重淵靡恃寬假克勔方來爲目則宜置中考而置諸上考龜山僉使安景祐壞例是警爲目平安兵使申應周啓本中古城僉使韓宅祚盍束猾校有勞難恕爲目山羊會萬戶金命臣校宜抑猾爲目小吉號里權管朱重燁斂柴招訾爲目則宜置下考而置諸中考殊無嚴明殿最之意各該帥臣推考警責羅暖萬戶金得範會寧浦萬戶金碩根龜山僉使安景祐古城僉使韓宅祚山羊會萬戶金命臣小吉號里權管朱重燁竝下考施行彌助項僉使朴文郁栗浦權管金重淵竝中考施行而金重淵則前已居中其不職可知依例罷黜何如傳曰允
정조 19년
李肇源以義禁府言啓曰頃因前南兵使李格狀啓兵曹覆啓內梨洞前萬戶李德升令該府拿問定罪事判付內令該帥臣別定將校押令上送該府事命下故行會該帥臣處矣李德升今已押來拿囚之意敢啓傳曰依同罪他囚例勘處可也
정조 19년
李肇源以義禁府言啓曰時囚罪人李德升依同罪他囚例勘處可也事命下矣李德升依邊德淳金坊等例所當發配於北關頭站邑而李德升家在鏡城地係是同道平安道陽德縣定配而以狀啓內辭意具罪目依例發遣府羅將押送配所何如傳曰允
정조 19년
景慕宮望祭親行敎是時贊禮禮曹參判李敬一典祀官奉常正柳師模宮司令李潢執禮行副司直尹行恁執尊副校理洪秀晩大祝直閣李始源祝史副修撰洪樂游齋郞令徐有豐贊者引儀崔慶鎭謁者引儀李繼祐贊引引儀尹之衡祭監監察朴鼎元
정조 19년
日次儒生殿講時上齋生應製御考榜賦三上進崔壽亨父禊三中進具康父允斌生李在修父仁祐生閔致福父鍾顯進金魯應父泰柱三下進李英秀父發源生父孝源生洪志燮父秉聖生金啓河父鼎鎭進洪秉善父希泳進姜世望父文行
정조 19년
日次儒生應製雪宮見孟子賦三上進士崔壽亨厭天下之辨士功利說亦支離衍儀徒兮妾婦曾史流其丈夫牛山浮以夜氣見巖巖而肅之幸大賢之辱臨所別館之禮迓萬乘齊而莫强得一士則可王月不虧於葵邱風亦遺於明堂噫稷下之擾擾羌不足而與語雜迂怪又誕妄非田騈則愼到桓文事而但聞雖欲王而何能風予耳兮孟氏云大道之旣通壁千仞而氣像春三王而光華堯舜道而必稱周召業而自期待五百而興者願言覯而愔愔天何幸而默顧叟不遠而惠臨太公國兮不卑孔氏道兮思試見大賓有禮云于以迎之何處九門通其將將呀城南之離宮苑囿壯而地敞臺榭蔚而穹崇周治魚而潑潑梁園鴻而𡄸𡄸宮於是乎四望快心目於觀遊予平日之所樂恒欲質於君子得無傷於治乎抑亦合於道歟幸賢者之惠然盍於彼而覯止高明處夫大老蓋有殊於禮遇臺之侈而可樂庶見正於卽地於粲掃兮廣庭設九賓兮以迓達四境兮鷄鳴願擧之以子聽予不敢其隱乎叟其肯焉語諸牛何擇於堂下又是心焉道得終不能乎繼周爲齊君而多惜
정조 19년
乙卯十二月十五日子時上行景慕宮望祭入侍時行都承旨趙鎭寬行左承旨林濟遠行右承旨李益運左副承旨申耆同副承旨金祖淳記事官趙台榮假注書吳泰曾記事官馬思人記注官金良倜一提學尹蓍東二提學沈煥之檢校直閣金勉柱直閣李始源檢校待敎徐有榘以次侍立上具冕服就板位行再拜禮仍詣神位前三上香執酌獻酌行禮如儀訖還御齋室改具翼善冠衮龍袍命祖淳書傳敎曰逢今年寓一分莫逮之孺慕亶在展省與祀享之節歲初以後詣宮日字計爲五十一日獲免疴𧏮情禮少伸實荷於昭之垂庇而每念駿奔陪扈者疲頓於祁寒盛暑豈或暫弛于中凡値大禮輒有爲所重示意之擧則一年半百日動駕古豈有哉執事官中日字多者典祀官奉常正柳師模半熟馬一匹賜給史官兼春秋金良倜贊儀朴宗海東西唱引儀崔慶鎭韓範敏引儀成殷柱竝陞敍廟宮香室守僕太常熟手依判下分等施賞其餘衛內隨駕武臣武士各試柳葉箭一巡三十次以上加試小布一巡衛內軍兵則試放一次取二中十次以上取一中三十次以上取一中加試步藝一技再明日依內試射例當試取應射人待令於春塘臺試放試藝則三明日南小營試取試官兵曹參判徐有大御營大將李漢豐摠戎使徐龍輔與入直摠郞進去事分付上出齋室乘輿出逌瞻門入弘化門由明政門入永淸門還內諸臣以次退出
정조 19년
乙卯十二月十五日辰時上御熙政堂吏兵房承旨持褒貶啓本入侍藥房入診抄啓文臣親試日次儒生殿講製述同爲入侍時行都承旨趙鎭寬行左承旨林濟遠左副承旨申耆右副承旨李肇源同副承旨金祖淳記事官趙台榮假注書吳泰曾記注官安經心金良倜檢校待敎徐有榘提調鄭存中試官戶曹判書李時秀檢校直提學徐龍輔直提學李晩秀檢校直閣金勉柱直閣李始源副應敎李明淵副修撰鄭來百校理金熙稷醫官柳光翼金孝儉金光國李敏德李周憲吳仁豐丁希泰以次進伏訖存中曰達宵將事侵曉回鑾早朝臨殿聖體若何上曰一樣矣存中曰王大妃殿氣候何如上曰一樣矣存中曰惠慶宮氣候何如上曰一樣矣存中曰內局所捧羅蔘曾以品劣元貢姑爲留院而使之代納矣今已準捧其代當初所納之蔘何以爲之乎上曰還給可也益運曰卽伏見京畿監司金文淳咸鏡監司趙宗鉉平安監司金載瓚全羅監司徐鼎修今秋冬等褒貶啓本則守令無一人居下殊無嚴明殿最之意竝推考警責何如上曰依爲之出擧條益運曰卽又見咸鏡監司趙宗鉉今秋冬等褒貶啓本則輸城察訪洪元喆題目宜置下考而置諸中考致勤點下殊無嚴明殿最之意推考警責何如上曰依爲之出擧條耆曰卽伏見江華留守金履翼平安監司金載瓚慶尙監司李泰永京畿水使鄭昌順南兵使李格忠淸水使柳心源慶尙左水使沈鑏黃海水使鄭忠達全羅左水使李運昌右水使李栢然今秋冬等褒貶啓本則金履翼金載瓚鄭昌順柳心源沈鑏邊將無一人居中居下李泰永李格鄭忠達李運昌李栢然無一人居下殊無嚴明殿最之意推考警責何如上曰依爲之出擧條耆曰卽見全羅右水使李栢然秋冬等褒貶啓本則虞候李明祿只書題目不書等第殿最修啓如是不審事極未安該水使推考警責原啓本使之改修正上送何如上曰依爲之出擧條命書榻敎曰命官有頉代綾恩君具允明爲之試官徐有臣有頉代行副司直徐龍輔爲之上曰製述生今旣同入懸題板與抄啓文臣同爲之命書御題賦雪宮見孟子懸題訖龍輔曰齋任中李韶九以實病未及待令落點儒生中十月朔一人亦爲懸病矣上曰竝置之詩傳生先爲應講而十月朔今旣竝試則其時齋任亦皆待令耶耆曰十月朔齋任皆以實故遞改似無以一齊來待矣上曰然則置之而戶判出去空石限千立厚鋪殿庭使應試諸生竝無呼寒肇源曰儒生應製時空石炭火優數待令之意昨已申飭而今日儒生入庭已久該曹不卽待令以至屢度催促之境其所擧行萬萬駭然當該戶曹郞廳所當重勘而本院請推之外無他可施之罰何以爲之乎上曰戶曹擧行則雖以挽近紀綱猶不至緩忽至於近日事事駭然官不檢飭吏則睯頑此皆判堂不能戢察而然豈不寒心乎該堂推考郞廳拿問勘罪可也出擧條命書榻敎曰當該司鑰竝事過後令攸司科治上敎兵曹判書李得臣曰禁軍窠通變事昨亦諭之而果有量定乎一提學亦謂徒演內職之窠而出外之路依前狹窄積薪之歎似無異同云此又非的確之見也官制豈嘗內職者必皆外遷乎惟當試於內而擇其才而已準瓜而遞非無故作散也人人安得鎭堡郡邑之才乎古者判官僉正不過四五員漸設多窠以至于今則今而加多亦惟量時制宜也吏判亦聞禁軍作窠之說爲其東銓之多滯欲得若干移窠似當有出擧條稟定矣卿須量其幾窠先爲定限而溯考大典援引有據詳略得宜之地可也得臣曰禁旅作窠多少之分差旣承昨筵下敎而尙未及博考成典後日登筵更爲稟定矣上曰實職之窠旣將演數則當以收用遠人爲先可從今番大政次次陞付耶得臣曰姑未定制徐待明春隨窠塡補似好矣上曰惟在善始之道矣講製考試訖命書傳敎曰去十月朔日次儒生殿講居首幼學徐道裕給一分又命書傳敎曰今十二月朔日次殿講幼學沈鈺李魯俊崔大榮竝直赴會試上齋生製述賦居首三上進士崔壽亨初仕調用之次三中進士具康生員李在修閔致福進士金魯應各給一分講通幼學宋儒載洪默淵趙胤鎭徐道裕權得中崔斗顯製述三下進士李英秀生員洪志燮金啓河進士洪秉善姜世望各紙一卷筆二枝墨一笏賜給又命書傳敎曰入格儒生再明日待令命退諸臣以次退出
정조 19년
行都承旨趙鎭寬坐行左承旨林濟遠坐行右承旨李益運坐直左副承旨申耆坐右副承旨李肇源坐直同副承旨金祖淳坐注書趙台榮仕一員未差假注書吳泰曾仕直事變假注書李章垕仕
정조 19년
申耆啓曰右邊捕盜大將柳孝源以訓鍊院都正內禁衛取才事慕華館出去矣所佩命召及大將牌傳令牌何以爲之敢稟傳曰仍佩往來
정조 19년
李益運啓曰吏曹判書沈煥之依下敎來待矣傳曰入侍
정조 19년
傳于李肇源曰推考房承旨入侍
정조 19년
李益運以賓廳言啓曰卜相事命下矣臣承命來詣賓廳而右相不來莫重之事不可獨爲何以爲之惶恐敢啓答曰右相則愼節數日內勢難觸冒使之在家納牌至於作相事從容前席曾有酬酢雖不齊會可知恰然卿其卽爲卜入可也
정조 19년
卜相奉朝賀金鍾秀領敦寧金憙判府事金履素判府事李秉模
정조 19년
李益運啓曰領議政洪樂性有稟達事來詣請對矣傳曰入侍
정조 19년
同副承旨金祖淳書啓臣敬奉聖敎馳往傳諭于南部薰陶坊鑄字洞契前左議政兪彦鎬所住處則以爲臣猥申疾痛之呼屢溷崇嚴之聽蓋出於萬不獲已而瀆擾是懼恭俟譴何之際不自意近密之臣臨宣聖諭十行懇摯逈出常格旣寬鈇鉞之嚴仍許鞶帶之褫俾有以安意將息得尋生路臣伏地莊誦且惶且感有隕如瀉而已不知垂死殘喘將何以報答隆恩之萬一也儻或賴天之靈病如獲蘇則擬待趨造之日仰申叩謝之忱云矣敢啓答曰知道
정조 19년
以忠淸道御史鄭觀輝狀啓庇仁段整理穀分給一戶所受至有十兩之多餘數下吏處或一兩二三兩分給二兩官貸用是如是白遣所謂饒戶旣非盡是富室則終至勒分之境其爲稱冤勢所必至是白遣藍浦段抄戶及俵錢之際操縱減給四面面任最爲作奸每兩只八錢式分給其他面任輩錢錢斂食今秋捧上時使民不得作石各各斗納不無濫捧之弊所犯若是無狀當該兩邑守令段令該府拿問重勘斷不可已道臣則不能詳査以啓乃敢漫漶爲說是誠可駭緣由馳啓事傳于申耆曰整理穀分給八道是何等爲民同慶之意則向見廟堂草記湖中諸邑之不有朝令貽弊民間云者駭然甚矣依草記使之査問矣道啓則以爲無是而廟堂豈以不分明之說登聞乎差送繡衣使之先從數處考察狀聞一二邑若此則他可類推前此査啓之泛忽其罪難逭當該監司柳焵爲先令駭曹發緘取招使之首實罪狀對供後稟處庇仁縣監鄭雲達減給與濫捧一款雖無狼藉之跡勒分於不願之民使民不堪其苦極爲無狀先罷後拿藍浦縣監愼性眞除拜雖在分給之後濫捧與匿不報營之罪萬萬痛駭爲先罷黜令該府拿來捧供如無可明之端施以詐不以實之律而減給與斂食之當該前倅問名該曹施以定配之律以懲未及現發之道內諸邑及他道御史則復路事回諭
정조 19년
傳于李肇源曰庇仁縣監藍浦縣監之代今日政各別擇差待下批當日辭朝
정조 19년
有政吏批判書沈煥之參判黃昇源進參議朴宗甲未肅拜行右承旨李益運進以洪明浩爲左尹李廷仁爲戶曹正郞金直行爲弘陵參奉李元八爲庇仁縣監趙雲衢爲藍浦縣監左議政單蔡濟恭右議政單尹蓍東海州判官吳在鎭新溪縣監尹行進相換承文都提調單尹蓍東崇政李厚儉丁南輝以上回榜人今加崇祿加資事承傳
정조 19년
兵批判書李得臣將鬼薦取才進參判徐有大參議梁周翊病參知鄭尙愚入直進左副承旨申耆進護軍單成大中副司直單尹塾洪檍奇彦鼎閔台爀朴宗甲任希存柳匡天副司正李章垕領府事單兪彦鎬判府事單金履素李命植
정조 19년
傳于申耆曰明日當爲應射前守禦使沈頤之敍用令該曹口傳付軍職
정조 19년
兵曹口傳政事副司直單沈頤之
정조 19년
申耆以兵批言啓曰左議政兪彦鎬許解送西事命下矣當爲隨品置處而領中樞一窠判中樞二窠他大臣及輔國判書李命植今方見帶依例從座目領中樞金憙降付判中樞其代兪彦鎬下批判中樞李命植加設判中樞下批之意敢啓傳曰吏批送西草記姑未下批則今於本曹草記以送西事命下矣措語已極不審而竝與望筒徑先書入當該堂上與該房承旨爲先從重推考草記還給可也
정조 19년
李益運以吏曹言啓曰左議政兪彦鎬許解事命下矣當爲置處而本曹只有領敦寧一窠他大臣今方見帶時無相當窠依例送西之意敢啓傳曰凡事師古爲可況大官置處乎古則判敦寧亦有置處之例者以判事之敦樞無異也自今番復舊例爲之而如有加設之例則加設啓下否則送西可也
정조 19년
李益運以吏批言啓曰因本曹草記前左議政兪彦鎬送西事批旨內凡事師古爲可況大官置處乎古則判敦寧亦有置處之例者以判事之敦樞無異也自今番復舊例爲之而如有加設之例則加設啓下否則送西可也事命下矣判敦寧府事金文淳送西付樞銜而領敦寧府事金履素從座目降付判敦寧府事其代前左議政兪彦鎬下批之意敢啓傳曰知道
정조 19년
吏批再政領敦寧兪彦鎬判敦寧金履素左尹李漢豐右尹洪明浩以上竝單付
정조 19년
李肇源以兵批言啓曰京畿監司金文淳自吏曹送西矣資級係是崇政當爲知中樞下批之意敢啓傳曰知道
정조 19년
李益運以吏曹言啓曰今日本曹開拆坐起時考見諸道褒貶啓本則吉州牧使金樂淳以鄕宜汰濫爲目龍川府使兪碩柱以其初也勤爲目古阜郡守安廷瓛以杖豈得已爲目原州判官李協聖以糴何獨後爲目尼城縣監李顯默以謗固難信爲目彦陽縣監李邦幹以益懋振刷爲目漆原縣監趙永祥以且恕生手爲目光陽縣韓師鎭以差任宜簡爲目金化縣監李聖龜以是以曲恕爲目則竝宜置中考而置諸上考和陵參奉金光學以曠直宜警爲目長鬐縣監趙惠鎭以謗豈盡信爲目沙斤察訪李命心以客謗宜警爲目則竝宜置下考而置諸中考輸城察訪洪元喆以徵闕或濫爲目則宜置下考而置諸中考致勤點下殊無嚴明殿最之意六道道臣竝推考警責吉州牧使金樂淳龍川府使兪碩柱和陵參奉金光學長鬐縣監趙惠鎭沙斤察訪李命心竝罷黜古阜郡守安廷瓛原州判官李協聖尼城縣監李顯默彦陽縣監李邦幹漆原縣監趙永祥光陽縣監韓師鎭金化縣監李聖龜竝中考施行輸城察訪洪元喆依定式下考施行何如傳曰允
정조 19년
李益運以吏曹言啓曰因本曹草記孝陵參奉金一鍊以十五朔窠兩次居中罷黜事批旨內金一鍊不爲上來委折査問草記可也事命下矣金一鍊時在慶尙道榮川地其委折關問於該道臣使之査實報來後稟處何如傳曰允
정조 19년
趙鎭寬以賑恤廳言啓曰南部部契任掌崔成大今月十五日本洞路傍得二歲遺棄男兒同里居良女金召史欲爲收養北部桂生洞契任掌李萬春今月十五日本洞路傍得二歲遺棄男兒同里居良女趙召史欲爲收養司宰監契任掌尹起大今月十五日本洞路傍得二歲遺棄女兒同里居良女徐召史欲爲收養貧不自食皆願受料告于本部自各該部同日牒呈故依節目竝爲給料使之乳養之意敢啓傳曰知道
정조 19년
李肇源以禮曹言啓曰卽接英陵令寧陵別檢所報則近來虎患特甚白晝橫行於紅箭門近處陵官奉審與守僕上直巡山等節不得如常爲之云陵寢至近之地虎患若是狼藉極爲驚心卽令該軍門發遣校卒期於捕捉何如傳曰允
정조 19년
金祖淳以弘文館言啓曰副應敎李明淵連呈辭單不爲行公卽爲牌招察任何如傳曰允
정조 19년
金祖淳以觀象監領事提調意啓曰以禁漏奏時官等姓名成冊十次以上高品付料後草記其餘應射不能操弓者勿論日前汰去兩人分揀事命下矣十次以上奏時官朴世潤金德瑋從次第待窠高品付料前禁漏官李元常還屬本廳使之仍仕前兼敎授李聖弼仍任使之付軍職冠帶常仕何如傳曰允
정조 19년
申耆以兵曹言啓曰慶尙監司李泰永狀啓今夏秋等道內別試武士合試營下鐵箭入格出身趙台鉉等五人片箭入格閑良盧璧壽等二人講書入格閑良權思正等六人起送兵曹事纔已啓下而趙台鉉等十三人今已齊到矣在前嶺南別試武士上來後依本道入格技藝自臣曹有更試草記之例今亦依此例試取何如傳曰允
정조 19년
申耆以兵曹言啓曰宣薦內禁衛取才時三技以上入格人單子書入之意敢啓傳曰知道
정조 19년
申耆以御營廳言啓曰因禮曹草記英陵寧陵近處虎患特甚白晝橫行令該軍門發送校卒期於捕捉事允下矣山行軍五十名定將校率領今十七日爲始出送行獵之意敢啓傳曰嚴飭定送而萬一爲弊於民間卿當知之且況卿於本州有遺譽若使驪民受弊於卿營之軍豈不有愧乎
정조 19년
申耆以司僕寺一二提調意啓曰各道牧場所放馬畜産多寡牧養數爻別單書入之意敢啓傳曰知道
정조 19년
義禁府啓目前假注書具得魯原情云云傳旨內辭緣泛稱遲晩竝只刑推得情何如判付啓除刑推議處爲良如敎
정조 19년
乙卯十二月十六日辰時上御誠正閣諸承旨持公事入侍時行都承旨趙鎭寬行左承旨林濟遠行右承旨李益運左副承旨申耆右副承旨李肇源同副承旨金祖淳記事官趙台榮假注書吳泰曾記注官安經心金良倜檢校直閣金勉柱以次進伏訖上曰無公事承旨先退鎭寬濟遠益運祖淳先退上敎耆曰宮享時屢次陪駕武士旣命試射試記先爲修正乎耆曰幾盡修正以待矣耆讀奏慶尙監司李泰永狀啓整理穀收捧時爲弊有無詳査馳啓事肇源讀奏慶尙監司李泰永啓本罪人皇甫濂善山府到配事上曰竝入之上曰吏判入來乎耆曰方在政院矣上曰吏判入侍台榮承命出與吏曹判書沈煥之偕入進伏煥之曰日候近甚不調聖體若何上曰一樣矣上曰昨見左相其病勢果如何煥之曰痰癖有時升降形貌幾至肉脫大臣所言亦以爲病旣如此呈單亦久而尙未蒙體諒之恩以此又添一病雖欲趁歲謁簉朝而萬無其勢云矣上曰以卿所見何時可得視事乎煥之曰見無時日之憂而若待春和任便調養則自當回蘇矣上曰守令講何日爲之煥之曰今日將試於直房矣煥之曰樂安郡守李性重寶城郡守金鎜自相換日更爲計朔事有命矣金鎜甲寅二月以陽川縣令換差計其瓜限則更有一年而李性重癸丑八月以興陽縣監移陞今其瓜限準於丙辰正月矣此與金鎜有異依例差代乎敢此仰達矣上曰然則樂安今政外窠陞遷可也出擧條煥之曰蔭官陞六之後準六朔經一考始擬於五品窠而間因排望之苟簡以未經一考之人啓稟陞擬事定式矣今夏大政退行於八月故伊時陞六之人至今月未準六朔之限而若捨此則五品窠無排望之道矣合有變通敢此仰達矣上曰依爲之出擧條煥之曰頃因義禁府都事申夔相所懷金吾參下以三十朔窠復舊事有該曹稟處之命矣蓋金吾參下郞之極選久任自古而然法意所在固爲善矣年前以部官五員爲初仕之窠金吾五員爲序陞之階有此換定之制者蓋欲部官之久任而然矣若論彼此輕重則金吾初仕之復舊極選以準其限實叶物情而官方定式時時銷刻有關國體今姑置之何如上曰依爲之出擧條煥之曰今自朝家特軫疏鬱導滯之政以禁軍祿窠之有剩者割付兵批六品以上窠加設於訓摠等諸司以爲虛銜陞六及年久作散者區處之階此甚盛擧也奚但武士之積滯無祿者得霑聖恩而已文蔭朝士之許多淹滯自吏批當爲收錄者亦不下武科人之數矣況今大政各歧仕滿依例陞六者通計文蔭武恰爲十六七人以官排比太半無窠今若以兵批所管中六品祿十窠別爲劃出以四窠付臣曹加設閑司數處之官各一二員以爲淹滯者甄錄之地而其餘六窠又自兵批爲武臣堂上及文臣未通淸人罷散年久無所屬者各隨其品加設祿窠於西班諸司以次收用廣其從仕之路似合事宜敢此仰達矣上曰卿言亦有理過都政後卿與兵判相議停當登對時指一稟處以爲行之無弊之地可也出擧條上曰禁軍三十窠中二十窠付之兵曹五窠移作吏批區處又五窠與兵判相議以爲武弁堂上之窠似好矣文兼本是五窠而中間三窠變作堂上宣傳之窠官制之隨時通變蓋無不可而惟思久而無弊之道可也上曰左相之病旣聞其難强豈或靳於許副而但向日陳箚遽遞相任則恐啓近俗覬覦之習所以趑趄至今者也以左議政兪彦鎬三十度呈辭命書傳敎曰予於卿豈或看作物我之別待卿以備例文具也哉明知卿所愼之難以時日視事卸務則爲益於將攝虛縻則反妨於病思況三公適與原任諸相俱病餘則在外或赴燕如許國體古有是否由公由私體諒於卿不待三十度呈告而可決但世道偏陂窺覘成俗此時此任之無難勉副有非坐鎭之意今於重臣傳諭之還也詳聞卿附對予之過慮自覺太迂卿之求遞一念至於此篤則然又靳持卿必以予心不及卿心寧更却顧且況筵中曾有寄語於卿者卿當記有卿須體予此諭安心便意待春和簉朝所辭相職今姑許解承旨將此傳諭往傳又命書傳敎曰前左相家傳諭承旨同副承旨進去上曰尼城倅下去時飭諭何如而今見其貶題寧不慨然聞其觴政太過云矣耆曰連山縣監尹五榮則左承旨以爲其所治績在鄕稔聞今者下等誠非所料云矣上曰此果如朴吉源疏語中年少而外任者也似或有輕着之病予亦料其爲下等也命書傳敎曰卜相耆曰卜相事命下矣領議政洪樂性右議政蔡濟恭卽爲命招何如上曰依爲之出擧條上曰領相之入來與否承旨書問于洪義榮知入可也命退諸臣以次退出
정조 19년
乙卯十二月十六日巳時上御重熙堂同副承旨吏曹判書入侍時同副承旨金祖淳假注書吳泰曾記注官安經心金良倜吏曹判書沈煥之以次進伏訖上曰軍士房承旨問知領相去就乎注書卽爲知入可也賤臣承命出回奏以領相今方承牌矣上曰明日試射射員旣多帳殿試官則兵曹判書參判御將摠使二直提學李晩秀原任直閣尹行恁南公轍直閣李始源爲之丹楓亭分所試官臨時稟旨進去命退諸臣以次退出
정조 19년
乙卯十二月十六日午時上御重熙堂推考房承旨入侍時右副承旨李肇源記事官趙台榮記注官馬思人金良倜以次進伏訖上曰右承旨入侍出榻敎賤臣承命出傳行右承旨李益運進伏上曰何承旨進去賓廳乎益運曰臣是吏房故俄已進去矣命書傳敎曰加卜上曰右承旨持此傳敎往諭于領議政可也仍命益運先退命肇源書刑曹啓目判付訖命退承史以次退出
정조 19년
乙卯十二月十六日未時上御誠正閣領議政請對入侍時行右承旨李益運左副承旨申耆假注書吳泰曾記注官安經心金良倜領議政洪樂性以次進伏訖樂性曰數日來日氣頗瀜和聖體若何上曰一樣矣樂性曰王大妃殿氣候何如上曰一樣矣樂性曰惠慶宮氣候何如上曰一樣矣樂性曰今日卜相有命而右相病不得來會枚卜重事也臣豈敢獨當乎上曰近日三相俱病廟務多滯左相之尋單已至三十度聞其病勢非時月可强故不得不勉副矣樂性曰臣之病耄非左相之比前席陳懇不止一再若使以病獲遞臣當爲先上曰今若新得僚相卿但臥閤論道可也樂性曰臣雖在家家間事爲亦無所知凡係廟謨顧安能臥閤而論乎惟願亟賜體諒焉上曰豈可一時而遞兩相乎無庸過辭樂性曰今方加卜事命下而臣本無識同朝賢德無以擧似簡在聖心願承下敎上曰擇相當以物望爲先其次器局也又其次論事不乖激慮事能周通坐鎭浮囂朝廷少事則幸矣惟此三者吾之相定矣顧今雖無大偏黨而世道人心無以維持此時相任尤擇其人以予所知日前大庭替行卿等之事者庶可以當之矣樂性曰果是朝廷之望也上曰卿先退卜相望封進可也樂性曰內局之任亦與副提調有嫌避不得進參於問候之班此尤臣難安之端乞賜遞免焉上曰日寒而卿每欲入來以副提調之故得不煩卿卿豈反以此爲乞勉之端乎卿於今日亦何能簉朝樂性曰曾亦有在家枚卜之例而臣昧於事例不得不力疾入來矣上曰此例不特一再矣樂性先退上曰吏房承旨出去捧入卜相望益運先退耆曰臣向承下敎考閱去乙卯日記時適見故事之可以援用於近日者其時則諸承旨持公事入侍命下之後六房若無公事則本院以無公事不得入侍之意啓辭蒙允此乃故事也雖以昨日入侍言之六承旨俱無一度公事而如例詣閤事涉無實從今以後六房如無公事則以不得入侍之意措辭入啓實爲修明舊例之道故敢此仰達矣上曰依爲之出擧條命書傳敎曰日前兼帶諸務陳懇也姑不許之者蓋有待於今日之體諒行左參贊尹蓍東兼帶館閣之任許遞又命書榻敎曰左右相下批政事今日爲之命退承史以次退出
정조 19년
行都承旨趙鎭寬坐行左承旨林濟遠坐直行右承旨李益運坐左副承旨申耆坐右副承旨李肇源坐同副承旨金祖淳坐直注書趙台榮仕直一員未差假注書吳泰曾仕事變假注書李章垕仕
정조 19년
申耆啓曰御營廳將官來言今日本廳軍兵日次私習云矣敢啓傳曰後日次爲之
정조 19년
申耆啓曰來二十一日朝參日次矣敢稟傳曰停
정조 19년
金祖淳啓曰來二十一日輪對日次矣敢稟傳曰爲之
정조 19년
金祖淳啓曰歲末陞試尙多餘抄而行大司成李書九由限已過卽爲牌招何如傳曰允
정조 19년
傳于金祖淳曰御史入侍
정조 19년
傳于金祖淳曰坐直承旨入侍
정조 19년
傳于金祖淳曰抄啓文臣十一月朔親試明日爲之
정조 19년
林濟遠以漢城府言啓曰未婚男女都數每年歲首書啓成禮與否趁歲末草記事曾有定式矣今年春等未婚男女書啓後過婚形止各部修成冊報來故別單書入之意敢啓傳曰知道
정조 19년
申耆以都摠府言啓曰今日入直內三廳武兼禁軍及軍兵等當爲中日習射而入直堂上郞廳俱以試射進參故不得設行外中日依例設行而內入番御營軍試放事請出標信傳曰後日次爲之
정조 19년
李肇源以義禁府言啓曰庇仁前縣監鄭雲達藍浦前縣監愼性眞等拿處事傳旨啓下矣鄭雲達愼性眞俱在任所云依例發遣府羅將竝拿來何如傳曰允
정조 19년
李肇源以義禁府言啓曰藍浦前縣監申在德施以定配之律事承傳啓下矣申在德慶尙道鎭海縣定配而時在京畿竹山地云以承傳內辭意具罪目依例發遣府羅將執捉仍令押送配所何如傳曰允
정조 19년
禁府照目義禁府都事朴宗雨矣時囚之當日勘放旣有成命而草記之二更書送經宿始呈雖曰下吏之掩置不能察飭之罪極爲駭然以此照律罪杖八十收贖奪告身三等私罪奉敎附過放送爲良如敎又啓目戶曹正郞尹光心原情云云傳旨內辭緣泛稱遲晩刑推得情何如判付啓除刑推議處爲良如敎又啓目向前具得魯金鎰等議處云云金鎰之誤書具得魯之不能照檢俱極可駭竝只以此照律何如判付啓依允
정조 19년
大司成李書九疏曰伏以臣昨以母病乞解見職伏蒙聖慈賜批許暇使臣得以安意救護天恩深厚不勝感激第臣母得疾凡二十有四日日就沈篤症形則似實似虛神精則若存若亡呻囈不絶而莫省所痛之處食飮全廢而漸無自振之方審脈進藥非臣躬扶而泣勸亦不能强焉數夜以來病勢益重醫技轉窮臣心焉如燬罔知攸措而顧此職名尙在身上此臣之所以一倍憂惶者也方今歲色垂暮課試未畢此時此任不可虛縻而臣之情理若是憫迫召牌復降無由趨承玆敢申暴衷懇冒死呼籲至若自來私義之難毁近日公議之當避亦未暇重煩宸聰伏願聖明曲垂鑑諒亟命鐫改俾庶職無瘝微情獲安因治臣瀆擾之罪以儆在位千萬幸甚臣無任屛營之至答曰卿其勿辭救護母病
정조 19년
校理金熙稷疏曰伏以臣生長嶺外姿性庸愚才器淺劣所業者尋行數墨所事者服田力穡優游散閑隨分飮啄以爲抱拙終老之計矣不自意猥蒙聖恩擢陞瀛館前後恩除逈出尋常臣驚惶蹙迫有不敢終始違傲黽勉登途奔走就直而第伏念今之館閣亦古之館閣也職忝經幄責備論思關係至重爲任不輕固宜精簡極選以稱其職而今乃以如臣無似者當之衮職有闕而無以裨補敎誥有命而無以承膺虛擁華銜徒費國廩自顧愧恧無地措躬而況臣自在田野實有愚衷之耿耿而不已者夫義理者撐柱古今經緯天地無一息無義理之時無一席無義理之地不以人己異也不以彼此殊也人之所以爲人者以此國之所以爲國者以此臣之所以事君者以此下之所以事上者以此顧臣魯鹵其亦有得於秉彝之天而講質於父兄師友之間者有素矣今於承命之日所以趨走者竭蹶知進而不知退其意豈敢爲縻爵祿而慕榮利哉蓋欲闡明此義理伸暴此義理上無負國家生成之澤下不愧平日抱守之志而藉手一進於殿下之前矣纔到城闉聞有禁令凡於言事之章無論某事某事一皆諉之於涉禁而退斥之臣愚死罪以爲如此含糊任他漫漶則不但天下之憂有不可勝言竊恐後世之多譏議也至若懲討一款亦是義理中事耳安有懲討不行而義理能獨立者耶臣之所以在家而講服之者在於是瞻天而憂愛之者亦在於是而今旣不得一聞於黈纊之下則臣所以欲事我殿下者果安在哉玆敢不避鈇鉞冒瀆崇嚴伏乞天地父母亟收禁令以開言路仍遞臣所帶職名以安微分焉臣無任屛營之至省疏具悉設法爲禁豈出得已爾言雖是不可闊狹不允爾其勿辭察職
정조 19년
乙卯十二月十七日辰時上詣春塘臺景慕宮擧動時隨駕武臣武士試射入格儒生下直守令同爲入侍時行都承旨趙鎭寬行左承旨林濟遠行右承旨李益運左副承旨申耆右副承旨李肇源同副承旨金祖淳記事官趙台榮假注書吳泰曾記注官安經心金良倜檢校直閣金勉柱試官兵曹判書李得臣兵曹參判徐有大御營大將李漢豐二直提學李晩秀禁軍別將柳孝源原任直閣尹行恁南公轍直閣李始源以次侍立上曰應射武臣武士叩頭後就位自是例也而兵判及將臣皆於行禮前先爲陞殿公私之禮竝無先進後拜之事矣耆曰今日試射時應射武臣平戎服事旣有下敎而兵曹判書以下皆以章服待令已極未安試官肅拜旣令安徐則報叩頭後始當入來而又皆徑先進前兵曹判書李得臣參判徐有大御營大將李漢豐禁軍別將柳孝源竝推考何如上曰依爲之出擧條命書榻敎曰兵曹判書李得臣參判徐有大御營大將李漢豐禁軍別將柳孝源記過待令上曰兵判將臣無使奪符使之自納後竝拿入上曰帳殿試藝非游戲之事服色亦係朝儀之章虎鬚雖於百年前始出而若値除插羽之時則只是平戎服矣且況吉凶軍賓之禮竝無不拜就座之文一則違於服色二則失於儀節介冑不在其身則旣無不可拜之義戎服又非褻服亦無不可着之事若不直告竝當決棍得臣曰若以試官入侍則例爲時服云故不得以戎服待令且承試官以下除肅拜之敎而應射之叩頭未及思到莫非臣疎率之致嚴問之下不敢仰對矣上曰試官時服之說此亦文臣近來之言矣洪奉朝賀雖以一品重臣方帶摠帥之任而不具戎服在先朝至有拿入之命衣章之有關於朝體果何如也至於報叩頭之不知云者不知亦罪也職在本兵身自犯科較諸諸將臣尤有所重無得游辭從實陳達得臣曰觸事生疎莫非臣罪上曰將臣拿入足當武士之決棍從今以後申明舊典惕念擧行可也仍命竝拿出上曰兵判以下使之受符試官中將臣應射者使之先應射後陞殿而射記先從將臣呼名善騎隊武藝廳皆令丹楓亭試藝而試官兵曹參判二直提學檢校直閣與右承旨進去應射武士無使遲滯可也命書榻敎曰大司成李書九更爲牌招上曰入格儒生入侍進士崔壽亨進奏姓名上曰汝之文體或有不雅如向之晉太康之元年等句此豈古賦之調格乎今券頗優矣進士具康進奏姓名上曰汝之所作不如前券矣生員李在修進奏姓名上曰年爲幾何賦亦幾何在修曰年二十七賦三百矣上曰文頗夙成矣生員閔致福進奏姓名上曰文雖善作飮食居多似失題意矣進士金魯應進奏姓名上曰相貌好矣祖淳曰自來實才矣進士李英秀進奏姓名上曰爾則知之舊矣進士洪志燮進奏姓名上曰此券論以科程則未知何如而文非俗體必有所受矣濟遠曰此儒兒時受學於故參奉李匡呂矣上曰固疑其文之不襲於俗而頗有見識矣果有童習之處矣生員金啓河進奏姓名上曰賦爲幾何啓河曰不過四五百矣進士洪秉善姜世望進奏姓名上曰爾等之親族爲誰秉善曰故參議洪宗海之姪也世望曰抄啓文臣姜浚欽之族也上曰儒生竝陞殿各讀其券上曰直赴帖及賞格竝爲分給而四拜則除之儒生以次退出上曰下直守令入侍藍浦縣監趙雲衢進奏職姓名上曰陳其履歷可也雲衢曰備郞武兼五衛將橫城縣監內禁將皆所曾經而今方待罪見職矣上曰下去勉爲之庇仁縣監李元八進奏職姓名上曰固知爲了了矣且於奉常寺亦能擧職所以點下於末擬者下去善爲之上曰將臣領賞時引儀臚唱各廳武臣使之齊會然後當領賞兵判出去申飭可也上曰明日南小營試官依初下敎兵曹參判御將及摠府郞爲之右承旨與軍士房勿爲仕進而直爲試所進去命書榻敎曰明日南小營試所試官行副司直徐龍輔代行副護軍柳孝源爲之行副護軍吳毅常僉知中樞府事鄭學畊申鴻周加差下武臣武士領賞訖上命退諸臣以次退出
정조 19년
乙卯十二月十七日申時上御重熙堂忠淸道御史入侍時同副承旨金祖淳記事官趙台榮記注官安經心金良倜忠淸道御史鄭觀輝以次進伏訖上敎觀輝曰狀啓所論兩邑外更無所聞之邑耶觀輝曰果未得聞矣上曰向來道臣之査啓也以無頉爲辭者是何故耶觀輝曰只憑邑報以無頉爲辭云矣觀輝曰近日牛禁申飭何如而臣於沿路參以見聞則宰殺之狼藉無邑不然官庖不撤市販依舊此或由於新令之未及聞知而道路所見極爲可駭凡係犯屠之官肆臣已嚴加懲治而各該守令之不有法意一例濫屠之罪不可仍置庇藍兩守旣以整理穀事被勘則雖不必竝論此外牙山平澤新昌大興禮山五邑守令竝令該府拿問處之何如上曰旣於狀啓五邑之中平澤新昌爲甚云待畢捧糴拿問處之其餘三邑守令爲先推考更觀前頭勤慢處之可也出擧條命退諸臣以次退出
정조 19년
行都承旨趙鎭寬坐行左承旨林濟遠坐行右承旨李益運坐左副承旨申耆坐直右副承旨徐美修坐直同副承旨未差注書趙台榮仕一員未差假注書吳泰曾仕直事變假注書李章垕仕
정조 19년
申耆啓曰大司憲未差執義李龜雲掌令趙錫晦持平姜錫龜在外掌令李春輔持平李福潤呈辭監察茶時之意敢啓傳曰知道
정조 19년
傳于李益運曰同副承旨入侍
정조 19년
承旨前望單子入之徐美修落點
정조 19년
以江原監司李秉鼎狀啓杆城郡流民還接事傳于李益運曰凡事旣始之後不可施泥帶水所謂加於癸卯戶摠二百四十餘戶云者果皆實戶而人人安土戶戶奠業分明是更不之東之西之類乎白給之限雖過除役之期尙遠其所勞徠之方切勿泛忽俾有實效事回諭
정조 19년
以咸鏡監司趙宗鉉狀啓吾村權管金光郁襦衣紙衣瞞報冒受爲先罷黜其罪狀令攸司稟處事判付內啓下備邊司爲旀襦衣紙衣之分給邊上呼寒之類法意何如近年飭禁不啻申嚴至於今冬拔例嚴飭則北關幺麽鎭將敢生蠶食之計爲此鼠竊之習渠何足責而名之以官長則豈可不嚴處乎令新除帥臣大張威儀防守軍所見處嚴棍回示仍爲充軍俾知軍法之無私爲旀該帥臣段念其先特授重閫苟有一分報效之心則一事之前後狀辭何其判異其爲不以實必居其一寧或爲此況觴政不節人思舊帥亦豈非辜負之一端乎旣下別諭使之首實欲待狀啓來到後處分矣旣此現發之事大關紀律前此飭敎之下只以一鎭將勘罪則此後塞上戍卒將不得衣絮北兵使李源爲先削職所當拿棍定配而特念其先此則姑爲參酌其代明日擬薦再明都政下批爲良如敎
정조 19년
以吏曹參議韓用龜牌不進罷職傳旨傳于徐美修曰只推
정조 19년
傳于徐美修曰抄啓文臣十二月朔親試宣傳官十二月朔射講再明日爲之處所春塘臺爲之該房知悉
정조 19년
傳于申耆曰今番試放出於爲所重則訓局軍八百名試取入格者未滿百名渠輩能無落莫之歎乎規矩雖以二中下敎其所闊狹正合弛張一中人更考試冊別單追啓事分付該營
정조 19년
傳于申耆曰爲所重之事也今年展拜及親祭隨駕軍兵等頒賞再明日爲之事分付
정조 19년
傳于申耆曰抄啓文臣中時囚放送同罪時囚亦爲放送
정조 19년
李益運啓曰再明日都政親政事命下矣處所以何處爲之乎敢稟傳曰親試殿座處所爲之可也
정조 19년
李益運以吏曹言啓曰本曹正郞李德鉉佐郞蔡弘直洪宅夏呈狀內矣身素患痰癖之症當此寒節一倍添劇時月之內萬無供職之望云身病旣如是則勢難强令察任竝今姑改差何如傳曰允
정조 19년
徐美修以吏批言啓曰司饔院提調今當差出而無故宗班只有二人以二望擬入之意敢啓傳曰知道
정조 19년
有政吏批判書沈煥之參判黃昇源進參議韓用龜牌不進右副承旨徐美修進以李肇源爲大司諫柳河源爲修撰沈頤之爲左參贊具庠爲知經筵權裕爲知春秋權晙爲吏曹正郞洪秉臣爲加設正郞玄重祚宋知濂爲佐郞李海淸爲加設佐郞安春君爲司饔提調金初燮爲校檢金銑爲西學敎授祭酒單宋煥箕典籍單閔昌呂同春秋單權裕
정조 19년
兵批判書李得臣參判徐有大病參議梁周翊入直進參知鄭尙愚病左副承旨申耆進行副司直單邊得讓副司果單金銑
정조 19년
以奉常判官望筒傳于徐美修曰享祀執事官有履歷者三司通融擬入而三望皆生疎若是公事提調越薦當該提調推考議于都相然後試望則置之
정조 19년
傳于徐美修曰新除授大司諫牌招察任
정조 19년
以大可諫李肇源牌不進罷職傳旨傳于徐美修曰只推更爲牌招
정조 19년
徐美修以一所巡廳言啓曰去夜二更五點量捉一白衣人於集春營後宮城之側稱以都監砲手李五福云而考腰牌無有問軍號不知宮城莫重之地有此犯夜無嚴之事此與街路被捉有異李五福則移送秋曹當更行巡之將官字內入直之哨官懵不致察之罪令該營從重科治何如傳曰允
정조 19년
申耆以訓鍊都監言啓曰集春營後宮城外白衣犯夜本局砲手李五福移送秋曹當更行巡將官及字內入直哨官令該營從重科治事自一所巡廳草記蒙允矣宮墻外警巡事體何等嚴重而本局軍卒之白衣犯夜揆以紀律萬萬驚心李五福待秋曹結末亦自臣營施以重律當更行巡哨官李光浹字內入直哨官元永卨竝嚴棍汰去臣亦有常時不能檢飭之失惶恐待罪之意敢啓傳曰知道卿則勿待罪可也
정조 19년
徐美修以御營廳言啓曰依一所巡廳草記批旨集春營字內行巡牌將別抄軍官韓錫範從重決棍十五度之意敢啓傳曰知道
정조 19년
申耆以刑曹言啓曰因一所巡廳啓辭去夜二更量捉一白衣人於集春營後宮墻側稱以都監砲手李五福而腰牌無有軍號不知此與街路被捉有異移送秋曹事允下矣李五福捉來査問則以訓局砲手入番於廣智營而巡邏宮墻之際爲酒力所困暫睡路傍被捉於巡將而腰牌戰服則典于酒家軍號則醉中忘却云渠之所供有難準信問于訓局則果是廣智營入番之卒云宮墻行巡何等嚴重之事則巡卒之不着軍服醉睡路傍已極可駭而且況不佩腰牌不知軍號論其罪犯有關紀律其在嚴法禁懲後弊之道不可以尋常犯夜論勘取考律文則大明律軍政條有曰犯夜禁者二更三更笞五十大典通編內戶牌不佩者杖一百名例云二罪俱發以重者論李五福從重論決杖一百該營大將之不飭軍卒有此犯科不可無警從重推考何如傳曰允
정조 19년
乙卯十二月十八日辰時上御重熙堂同副承旨入侍時同副承旨金祖淳記事官趙台榮記注官安經心金良倜以次進伏訖上命書傳敎曰在外玉堂許遞上曰政官牌招開政出榻敎賤臣承命出傳命書傳敎曰同副承旨許遞前望單子入之待下批牌招察任命退承史以次退出
정조 19년
乙卯十二月十八日午時上御重熙堂吏曹判書入侍時行都承旨趙鎭寬記事官趙台榮記注官安經心金良倜吏曹判書沈煥之以次進伏訖上敎煥之曰今政見窠爲幾何煥之曰左參贊大司諫與兼帶之窠矣上曰今番都政欲親臨爲之卿須善爲排望使物情有洽然可也煥之曰臣才不堪承恐無以對揚萬一矣上曰收用遠人之中又當擇人而用之矣煥之曰聖敎果至當矣命書榻敎曰再明日都政時親政煥之曰今日政大司諫當爲差出而擬望之人乏少承旨竝擬何如上曰依爲之出擧條命退承史以次退出
정조 19년
行都承旨趙鎭寬病行左承旨林濟遠坐行右承旨李益運坐左副承旨申耆坐直右副承旨徐美修坐同副承旨李晉秀坐直注書趙台榮仕直一員未差假注書吳泰曾仕事變假注書李章垕仕
정조 19년
申耆啓曰大司憲未差執義李龜雲掌令趙錫晦持平姜碩龜在外掌令李春輔持平李福潤呈辭監察茶時之意敢啓傳曰知道
정조 19년
李益運啓曰吏曹郞廳來言承旨有闕政事取稟傳曰前望單子入之待下批牌招察任
정조 19년
傳于李益運曰吏曹參議實病勢難行公云許遞前望單子入之待下批牌招察任
정조 19년
備邊司薦望以鄭觀采爲北兵使
정조 19년
以吏曹參議朴宗甲牌不進罷職傳旨傳于李益運曰只推更爲牌招
정조 19년
傳于申耆曰假注書吳泰曾改差前假注書曺錫中黃基天仍察上下注書
정조 19년
林濟遠以弘文館言啓曰校理金熙稷副校理沈奎魯連呈辭單不爲行公與新除授修撰柳河源一體牌招察任何如傳曰與兩司呈告人員竝許遞又與兩司未差及望筒未下之代明日改差出事分付可也
정조 19년
申耆以兵曹言啓曰今十二月二十日文臣朔試射日次而親臨都目政事相値不得爲之之意敢啓傳曰知道
정조 19년
申耆以兵曹言啓曰忠翊衛將金聖彬前任忠淸監營中軍時在任所而上來間番次苟艱改差何如傳曰允
정조 19년
申耆以二所巡廳言啓曰去夜初更四點量犯夜人扈衛軍官玄時溥執捉依例移送兵曹之意敢啓傳曰知道
정조 19년
申耆以兵曹言啓曰去夜二所巡廳犯夜被捉扈衛廳軍官玄時溥依更數嚴棍十度之意敢啓傳曰知道
정조 19년
申耆以兵曹言啓曰依別單判下鳥銃邊二中入格燈籠軍洪世泰賞木一疋一中入格玉轎陪金世昌等十一名賞布各一疋施賞之意敢啓傳曰知道
정조 19년
申耆以訓鍊都監言啓曰今十二月二十日春塘臺殿座時因兵曹節目金虎門軍四十名西營軍二十名軍餉色軍二十名除出把摠南宮玾哨官洪章煥率領挾輦侍衛事畢後各還直所而待標信擧行之意敢啓傳曰知道
정조 19년
申耆以訓鍊都監言啓曰依單子判付挾輦軍李東亮木一疋賞給之意敢啓傳曰知道
정조 19년
申耆以禁衛營言啓曰依本營帳幕軍鳥銃入格別單判下柳澤柱等四名處各木一疋施賞之意敢啓傳曰知道
정조 19년
申耆以御營廳言啓曰依本廳帳幕軍鳥銃入格別單判付金德彬邊三中木二疋高興哲等二名貫一中邊一中吳世範等二名邊二中各木一疋分等施賞之意敢啓傳曰知道
정조 19년
禁府啓目向前尹光心亦身爲該郞屢次申飭之下空石炭火不卽待令事極可駭以此照律何如判付啓依允
정조 19년
乙卯十二月十九日辰時上御誠正閣諸承旨持公事入侍時行左承旨林濟遠行右承旨李益運左副承旨申耆右副承旨徐美修記事官趙台榮假注書吳泰曾記注官安經心金良倜二直提學李晩秀以次進伏訖美修讀奏全羅監司徐鼎修狀啓文簡公朴祥家致祭後諸執事後錄馳啓事耆讀奏北兵使李源狀啓梨洞前萬戶李德升押送義禁府事上命書判付上曰親政時序陞及出六望筒皆令自外書待矣此於吳載純吏判時一有之例似涉苟艱此意自政院微通俾勿如是可也上曰魏伯圭不得上來云乎晩秀曰有實病云矣命書傳敎曰金甌玉鉉得卿爲重卿之得於予者伊何負望聽之輿誦識務足以輪斵持己與人不事矯激吾之相於是乎定矣膺新命而受隆寄以答殊知之私卽不外於齊不齊平難平抖擻磨礱俾予從欲于今和羹調燭之功卿須一出而試之仍又命書傳敎曰此敦諭遣史官傳諭于右議政命退承史以次退出
정조 19년
行都承旨趙鎭寬坐行左承旨林濟遠坐行右承旨李益運坐直左副承旨申耆坐直右副承旨徐美修坐同副承旨李晉秀坐注書趙台榮病一員未差假注書具得魯仕申星模仕直事變假注書李章垕仕
정조 19년
藥房提調鄭存中行左承旨林濟遠啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 19년
李晉秀啓曰大司憲掌令一員持平一員未差執義李龜雲掌令趙錫晦持平姜碩龜在外監察茶時之意敢啓傳曰知道
정조 19년
申耆啓曰備邊司郞廳來言今日賓廳日次而親臨都政相値不得來會云矣敢啓傳曰知道
정조 19년
曺錫中改差代以金熙周爲假注書
정조 19년
黃基天改差代以權烒爲假注書
정조 19년
金熙周陞六代以具得魯爲假注書
정조 19년
權烒陞六代以申星模爲假注書
정조 19년
記事官馬思人書啓臣敬奉聖諭馳往傳諭南部明禮坊明禮洞契議政府右議政尹蓍東所住處則以爲臣自聞新命驚惶震越五內失守歷累日而不能自定竊計司直之地必有糾繆之擧方蹙伏顒俟不敢遽入文字唐突煩籲今者史官儼臨溫諭誕宣首尾九十言鄭重隆摯有非駑劣賤臣所當得者雙擎莊讀感激惝怳益不知置身之所也左思右量末由祗承謹當以一疏悉暴肝膈之懇仰冀刊正之恩仍請違慢之誅云矣敢啓答曰知道
정조 19년
刑曹啓目帖連向前忠淸監司柳焵旣已遲晩所當照律施行是白乎矣係是二品臣曹不敢擅便上裁何如判付啓揆以紀綱何必緘問後處分而稔知精詳宜所知畏乙仍于或慮事實之相反使之發緘矣觀此對辭無異自明其爲駭然莫此爲甚凡有朝令義不敢泛忽況本事所重何如乎當該道臣柳焵爲先施以不敍之典爲良如敎
정조 19년
申耆以兵批言啓曰慶熙宮衛將康德重病難供職呈狀乞遞改差何如傳曰允
정조 19년
親臨都政吏批以韓允鎭爲引儀朴正圭李顯正爲司饔主簿尹光碩爲徽陵令申絢爲吏曹佐郞李性重爲蔚山府使沈逵爲連山縣監徐謙淳爲洪川縣監徐有臣爲大司憲李尙度爲大司諫崔烜爲司諫韓興裕爲掌令權思浩爲松禾縣監李宇絅爲保安察訪李顯宅爲吉州牧使吳文常爲南陽府使韓用和爲伊川府使柳相斗爲郭山郡守崔鳳諧爲幽谷察訪洪聖禧爲海美縣監李長演爲沙斤察訪宋煥章爲咸陽郡守李卿尹爲監察尹心約爲東部令金龍見爲黃海都事鄭敬行爲輸城察訪鄭時儉爲尙衣直長尹鎰爲平市直長崔奎晶爲司宰直長安㢞爲樂安郡守成殷柱爲平丘察訪鄭殷祥爲加平郡守安必濟爲平海郡守任希存爲春川府使趙榮儉爲龍川府使金在明爲工曹正郞尹秤爲引儀李宗恢爲內資主簿鄭重祚爲奉常僉正李錫心爲直講尹在益爲金井察訪鄭尙愚爲大司諫朴瑞源爲掌樂正朴命球爲軍資正朴宗龜爲宗簿直長李采爲忠州牧使廣興直長單尹載僖伊川府使韓用和今加通政加資事承傳兼鏡城府使單鄭觀采權裕爲大司憲尹行元爲大司諫鄭毅祚爲掌令徐有沂爲司諫李英紹爲內資直長閔致謙爲長興主簿洪樂莘爲平市主簿尹文東爲善山府使李英裕爲江華經歷尹愭爲持平李喆祚爲掌樂主簿韓用龜爲兵曹參知崔粹絅爲鎭安縣監典籍單李志容李敬簡爲司饔奉事金履度爲義禁都事尹涵爲禮曹正郞洪秉臣爲鏡城判官金世根爲黃澗縣監朴忠煥李秉烈爲典籍尹象基爲長興奉事李榮大爲甑山縣監金祖淳爲兵曹參知閔致謙爲漢城主簿金圭容爲司圃直長趙學敏爲尙瑞直長韓啓重爲司宰奉事李啓遠爲司䆃奉事趙鎭順爲義禁都事鄭日煥爲軍資正申鳳朝爲掌樂正趙遠慶爲義禁都事尹秤爲監察金復光爲敦寧主簿權熀爲宗簿主簿林淵浩爲長鬐縣監李田秀爲宗廟令李昌杰爲義禁都事閔宗爀爲監察李鼎運爲忠淸監司崔守魯爲順天府使韓範敏爲造紙別提安命遠爲典牲主簿沈能燮爲長寧殿別檢鄭時善爲肇慶廟別檢春川府使任希存伊川府使韓用和相煥義禁都事金履度長興奉事尹象基相換尙衣直長鄭時儉司甕直長鄭冕綏相換李宗直爲江原都事李東植爲奉常判官李宗恢爲監察徐在修爲工曹佐郞李洛修爲祥原郡守宋煥箕爲吏曹參議洪樂游爲副校理李晩秀爲知義禁沈周賢爲永禧殿令金熙周權烒爲典籍崔時淳爲萬頃縣令柳命源爲義興縣監李相璜爲大司諫吳大良爲璿源殿令李顯默爲副修撰吳俊常爲內資主簿宋益鼎爲尙瑞副直長李儒修爲掌令金宗發爲持平尹羽烈爲副修撰南履海爲德陵直長洪樂游爲永春縣監同義禁單李晩秀義興縣監柳命源洪川縣監徐謙淳相換朴正圭爲義禁都事安秤金信行爲兼引儀高萬說爲宗廟副奉事申奭相爲軍資奉事韓性重爲義陵參奉鄭宗柱爲尼城縣監李錫夏爲殷山縣監金基彦爲敦寧參奉宗廟副奉事高萬說典牲副奉事金魯正相換趙達洙爲司饔主簿元毅鎭爲引儀金最行爲掌苑別提李秉德爲軍器主簿白東修爲長興主簿李惟秀爲監察崔壽亨爲溫陵參奉林沔浩爲貞陵參奉朴弘壽爲惠陵參奉李興運爲英陵參奉李明翼爲思陵參奉徐有敎爲敬陵參奉朴民淳爲崇陵參奉金相任爲弘陵參奉金宗爲純陵參奉韓興林爲和陵參奉吳彦儉金樂敬爲假引儀兪泰衡爲典獄主簿
정조 19년
兵批以具壽漢金鎭九爲五衛將金峻岳爲忠壯將李檍爲忠翊將李商一爲訓鍊僉正曺允精爲全羅右水使尹衡烈爲順天營將柳相亮爲大興中軍沈學祖爲宣傳官趙鎭祿爲中樞都事副護軍單宋翼孝李春輔副司直單韓用龜李福潤副司果單沈象奎北兵使單鄭觀采同知單玄商祿僉知三單金在潤李萬運張齊斗訓鍊僉正鄭判官柳台興主簿李炯丁龜泰朴有豐李溶以上減下訓鍊主簿單韓得祚白宗海爲武兼李東弼爲晉州營將李壽哲爲大丘營將黃仁燁爲羅暖萬戶副司直單李家煥申光河丁若鏞金熙稷沈奎魯副司果單柳河源曺漢胤爲臨淄僉使林光瑞爲彌助項僉使李得弘爲龜山僉使徐在元爲會寧浦萬戶李興大爲豆毛浦萬戶秦東運爲智島萬戶金重哲爲助羅浦萬戶朴載熙爲加里浦僉使尹佐殷爲安骨萬戶崔極齊爲西北僉使趙永權爲文城僉使韓命喆爲許沙僉使金景大爲長木浦別將兪孝澤爲格浦別將副司直單李尙度文泗成爲山羊會萬戶崔鳳紀爲幕嶺萬戶李壽鳳爲越松萬戶柳仁綱爲撫夷萬戶吳興德爲上土僉使李喆洙爲仁遮外萬戶廉斗福爲鳥嶺別將丁思敬爲金城別將金晟爲九月別將鄭興國爲首陽別將太鎭亨爲文山萬戶鄭宅柱爲訓鍊判官副護軍單尹衡烈李東弼李壽哲柳命源爲訓鍊副正李儒燁爲都摠都事尹行源爲宣傳官李明奎爲全羅右水使副護軍單崔烜韓興裕副司直單徐有臣鄭尙愚黃相轅爲宣傳官李東馝爲都摠經歷金宗煥爲古城僉使朴萬榮柳師倫爲訓鍊僉正李溶丁麟泰爲訓鍊判官金楗兪寬澤李東郁爲訓鍊主簿朴宗善爲興陽監牧官金載夏爲水原監牧官上土僉使吳興德德積僉使崔得奎相換鳥嶺別將廉斗福馬梁僉使李浻相換李得遠爲公州營將金鎭戄爲忠淸中軍吳天膺爲景福將元永厚爲訓鍊僉正申善應爲都摠經歷申大戄爲都摠都事趙濟民爲訓鍊主簿咸熙一爲部將金憲柱崔柱星李寅建權友仁宋大昇爲武兼金光春爲守門將閔行源爲武兼同知單吳天膺護軍單李得遠張宅基金宗善金夢彩爲忠壯將金正漢鄭聖甲林大遠趙彦臣爲五衛將柳河喆爲忠淸兵虞候朴基成爲都摠都事副司直單朴宗甲金翰東蔡述夏爲忠翊將朴東源權思穆兪漢宗申𡨶爲部將鄭亮元黃雲澤黃處坤田百熙爲守門將金最爀申義權鄭維寬爲武兼高厚鎭爲宣傳官金永勉爲訓鍊判官柳得源爲都摠都事尹芮基爲忠州營將金源爲五衛將金潤國爲全羅中軍高雲瑞爲平安中軍趙彦臣爲慶尙中軍宣傳官柳曮待窠陞實事承傳崔昌齡爲慶熙將梁德履爲五衛將李商一爲宣傳官崔廷岳爲公州營將魏光翼爲曹司衛將李儒燁爲宣傳官趙鎭祿爲訓鍊僉正孔述祖權翊爲訓鍊主簿白海鎭爲訓鍊副正金致爀爲武兼李景佐爲中樞都事尹行源爲都摠都事韓根馨爲宣傳官南漢喆爲訓鍊主簿李寬徵爲忠翊將李德純爲武兼柳英逵爲江口權管李聖汲爲三千權管林麓爲栗浦權管金重燁爲乾川權管朴尙燁爲於汀灘權管鄭興周爲小吉號里權管張鶴齡爲小坡兒權管咸天祐爲雲頭里權管康鵬來爲廟洞權管柳璣爲吾村權管金聲俊爲梁永萬洞權管武兼李德純守門將金光春相換彌助項僉使林光瑞栗浦權管林麓相換副司直單金宗發副司果單沈朴泰永李顯默
정조 19년
承旨前望單子入之金翰東落點
정조 19년
林濟遠以內醫院提調意啓曰副提調趙鎭寬謂有情勢今日問安不爲仕進卽爲牌招何如傳曰允
정조 19년
趙鎭寬以司饔院都提調提調意啓曰本院奉事鄭時儉今日都政尙衣院直長遷轉而今年柴場摘奸後明年燔造物力旣已區處矣莫重燔造之任不可付之生手本院直長中依例相換以爲竣事之地何如傳曰允
정조 19년
申耆以訓鍊都監言啓曰年終放砲習放今月二十五日洗馬臺爲之之意敢啓傳曰知道
정조 19년
乙卯十二月二十日卯時上詣春塘臺抄啓文臣親試課講宣傳官射講都政同爲入侍時行都承旨趙鎭寬行左承旨林濟遠行右承旨李益運左副承旨申耆右副承旨徐美修同副承旨李晉秀假注書曺錫中黃基天記注官金良倜記事官吳泰曾檢校待敎徐有榘以次侍立上具翼善冠衮龍袍乘輿出保定門由靑陽門詣春塘臺降輿陞座引儀唱試官以下入就位行四拜禮親試試官二提學沈煥之二直提學李晩秀原任直閣尹行恁南公轍檢校直閣金祖淳直閣李始源射講試官兵曹判書李得臣禁衛大將李敬懋御營大將李漢豐行四拜禮分東西進伏訖上命煥之書親試四韻律詩題仍命揭之懸題訖耆跪告宰樞執鼓宣傳官元永胄等以次應射應講上曰吏兵曹堂上退去以開政次更爲入來可也煥之得臣退出鎭寬曰春帖子製述人旣已抄啓矣弘文提學具庠待明朝牌招以爲出韻科次之地何如上曰依爲之出擧條吏曹判書沈煥之參判黃昇源兵曹判書李得臣參判徐有大參議梁周翊參知鄭尙愚進前上敎煥之得臣曰遠人收用事日前傳敎旣已申喩今日大政與他有異收用遠人使人人見政而知多用遠人之地可也命書傳敎曰大政之愼簡九僚何政不然而今政爲最何年之政不然而今年之政尤難守令初仕之擇人忠臣廉吏之錄後此槪每政例飭雖不更有提撕自可着意對揚至於今年之今政物無濡滯人皆錄仕俾齎鬱之類得以疏達則未必不爲逢今年導和之一端此亦猶屬第二件大抵命令示信當如四時日前以遠人收用十行諄諄今政大政也大政而若無其效則右所云云之諸件已之亦可人無信不立況命令乎以此意嚴飭兩銓又命書傳敎曰今年已過臘而整理編書之役所重何如汗靑尙遠前校正堂上李家煥外補今日政內移後還差前都廳李始源外任亦已遞來一體還差使之專意編摩煥之曰今都目大政各歧仕滿應遷者相避及未準朔監察禁府都事戶曹刑曹工曹漢城府郞官平市署官員五部令各司久任時推人員竝擬何如上曰依爲之出擧條煥之曰四館陞出六品時例有九處講後遷轉之規而承文院褒貶如或有故過限則四館積滯不可不慮故自前雖未經九處講亦有陞六之規矣今秋冬等褒貶不得爲之故當出六品者未免積滯依例遷轉何如上曰依爲之出擧條煥之曰守令多窠今當差出而未準朔禁軍將及營將邊將虞候中軍都事守令察訪竝擬何如上曰依爲之出擧條煥之曰蔭仕六品官之陞五品者每於過都政後照擬而見今在職者絶無經一考之人故五品官無以推移備擬未經一考之人依例勿拘陞擬何如上曰依爲之出擧條煥之曰直長仕日未滿十日者啓稟陞六載在法典矣卽今直長中仕日未滿十日者依例勿拘陞遷何如上曰依爲之出擧條煥之曰本曹郞廳玄重祚有身病今日大政不得進參改差何如上曰依爲之出擧條煥之曰玉堂闕員今當差出而擬望之人乏少外任竝擬何如上曰依爲之出擧條煥之曰臺諫闕員今當差出而擬望之人乏少外任竝擬何如上曰依爲之出擧條煥之曰忠州牧使今當差出而本州以湖西雄邑物衆地大素稱難治不可不擇差他道有聲績已準限守令竝擬何如上曰依爲之出擧條得臣曰各道營將虞候今當差出而擬望之人乏少未準朔守令竝擬何如上曰依爲之出擧條上曰御覽政事正書也抄啓文臣柳遠鳴金履永權差假注書使之正書可也命書傳敎曰親政時注書尙瑞院官員竝依例陞六又命書傳敎曰三銓事不可但以太過言日前諫長疏中中批云云未必指的此人則有除輒違此何道理若此則中批者何限而皆當決去就乎吏曹參議朴宗甲加平郡守除授當日辭朝事分付上曰加平郡守肅拜單子及下直單子竝斯速入呈事分付賤臣承命出分付加平郡守朴宗甲帳殿肅謝訖命書傳敎曰處義太過譴補豈已今旣辭朝矣亦何必赴任乎吏曹參議前望單子入之又命書榻敎曰新除授吏曹參議待下批牌招察任吏曹參議朴宗甲承牌入來參政命書傳敎曰江華經歷申光河今日政內移又命書傳敎曰金井察訪丁若鏞內移又命書榻敎曰新除授臺諫待下批牌招又命書傳敎曰雖未赴任用履歷足矣欲踐孱梯膂力當愆全羅右水使曺允精改差差代益運曰吉州牧使副望柳仁喆方在遭故中而銓曹矇然擬入事甚未安當該堂上推考何如上曰依爲之出擧條得臣曰新除授參知韓用龜牌招以爲同參政事之地何如上曰許遞今日政差出待下批牌招察任可也出擧條得臣曰各道營將今當差出而擬望之人乏少未準朔守令虞候竝擬何如上曰依爲之出擧條得臣曰營將差除何等審愼而臣矇未覺察以公州人擬公州營將之望至於蒙點揆以法意大是做錯誠不勝萬萬惶悚而原望筒勿施何如上曰依爲之出擧條以伊川府使望筒命書傳敎曰卽欲用之而未果已自挾冊之時待其一闡豈可任其潦倒乎軍資正韓用和此窠擬入事分付又命書榻敎曰在外諫長許遞又命書榻敎曰違牌臺諫許遞今日政差出又命書榻敎曰新除授臺諫竝待下批牌招抄啓文臣金近淳等應製應講訖以今乙卯年抄啓文臣課試都計劃居首副司果申鳳朝四十三分半依例準職傳旨命書傳敎曰今日政擬入以今乙卯年抄啓文臣新試都計劃居首副司正金履永七十五分半依例陞六傳旨命書傳敎曰登第屬耳熟馬一匹面給以今乙卯年抄啓文臣課講都計劃居首副司正洪奭周十六分半依例陞六傳旨命書傳敎曰登第屬耳熟馬一匹面給又命書傳敎曰今乙卯年宣傳官射講計劃射講居首宣傳官趙達洙陞敍上命承史閣臣抄啓文臣銓官及侍衛諸臣宣饌訖命書傳敎曰禁府堂上中耆堂及在外人許遞又命書傳敎曰自在宮僚時不以草草待之卄載之間尙此沈屈於緋玉大政之日欲用久次此人當先吏曹參議朴宗甲同義禁除授牌招察任又命書榻敎曰未肅拜正改差今日政差出又命書傳敎曰北道近來承宣久不出如魏光翼者未及登第而陞堂上可惜前府使魏光翼今日政曹司五衛將加設擬入事分付又命書傳敎曰兵曹入直堂上推考不當稟而稟當該承旨遞差前望單子入之又命書傳敎曰聞其事實不但同副之罪在外承旨許遞當該承旨仍任又命書榻敎曰在外玉堂許遞又命書榻敎曰祥原郡守崔廷岳營將見窠勿拘品數今日政擬入又命書傳敎曰昨旣居魁且是文襄之後則沈屈於忠義豈念渠先之意乎況年爲推恩之年忠義梁德履令該曹僉知加設單付待五衛將窠調用又命書榻敎曰在外五衛將忠翊將竝改差又命書傳敎曰因五衛將擬望問於兵判趙彦臣卽訓局設營時大將趙儆家人云每欲尋訪而未果五衛將趙彦臣此後守令待窠調用書此之際又聞之登科四十年年過七十云守令已矣中軍作窠差送事分付又命書傳敎曰飭已施莫云忽舊是誰之子聞其情理有篤老之母與曾祖母難以離捨云矯弊之邑數遞固可悶往來看護瘝曠一也校正文臣輕說記注外補人永春縣監李相璜今日政見窠內擬以示思其家兼寓挈矩之意又命書傳敎曰在外臺諫許遞前望單子入之以殷山縣監望筒命書傳敎曰昨年疏語之駭然固甚矣而以親年周甲不可獨無擧論況承傳異於循例承傳則豈或踰此歲乎此窠親年承傳人李錫夏差遣上曰吏批政事望筒金珠淵之珠字誤以銖字書之事極駭然命書榻敎曰吏兵批望筒誤書郞廳事過後拿處上曰吏曹郞廳李海淸向日嚴飭之後怠慢依舊望筒多不書之尤極可該命書榻敎曰吏曹佐郞李海淸事過後先汰後拿上曰政事望筒催促入之事分付兩銓上曰兵批御覽政事中一望筒漏不書入該注書事萬萬駭然當該注書不待傳旨啓下先給流音卽爲拿囚申飭判金吾囚單子卽爲捧入可也命書傳敎曰當該注書竝拿處又命書榻敎曰該房承旨及當該銓官推考煥之曰弘陵參奉金直行以身病不得入仕云今姑改差何如上曰依爲之出擧條煥之曰新除授春川府使任希存與前府使李尙度有親査應避之嫌法不當赴任改差何如上曰是誰之家豈可無端作散乎與伊川府使相換可也出擧條命書榻敎曰在外忠翊將改差又命書傳敎曰今夜弛禁又命書傳敎曰稀貴者二事而六月慶辰雖有筵敎文跡未及書出姓名不在承傳豈可踰此歲乎故重臣朴師益曾孫幼學朴弘壽今日政初仕調用又命書傳敎曰今日政除拜守令初仕邊將皆令明日來待吏兵批政事畢度後煥之等得臣等跪請下直命益運耆分付知道仍命退諸臣以次退出
정조 19년
行都承旨趙鎭寬坐行左承旨林濟遠坐行右承旨李益運坐左副承旨申耆坐右副承旨李晩兢坐直同副承旨李晉秀坐直注書趙台榮仕一員未差假注書申星模仕直事變假注書未差
정조 19년
藥房提調鄭存中行左承旨林濟遠啓曰親臨大政侵夜酬應伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 19년
趙鎭寬啓曰輪對官來待矣敢啓傳曰入侍
정조 19년
李晉秀啓曰卽見咸鏡監司趙宗鉉來丙辰年道內應資老人成冊則第一行咸鏡道應資老人成冊九字初不書塡事體所在萬萬未安所當還下送而加資下批旣有定日修正上送必致歲翻原成冊雖不得不捧入該道臣推考警責何如傳曰允
정조 19년
傳于李晉秀曰諸承旨持公事入侍
정조 19년
傳于申耆曰吏兵房承旨與守令邊將初仕人入侍
정조 19년
傳于李益運曰吏房承旨入侍
정조 19년
以抄啓文臣金近淳連二次居不依定式推考傳旨傳于李益運曰分揀
정조 19년
李益運啓曰假注書具得魯身病猝重勢難察任今姑改差何如傳曰允
정조 19년
申耆啓曰事變假注書李章垕身病猝重勢難察任今姑改差何如傳曰允
정조 19년
吏曹口傳政事以田義顯爲南陽府使龍川府使趙榮儉通津府使黃仁𡎘相換祥原郡守單柳命源